
LLYTHYR DD – Llythyr cychwynnol at fyfyriwr (Gwahoddiad i Gyfweliad i Bennu Dilysrwydd Gwaith)

Annwyl 

Cyfweliad i Bennu Dilysrwydd: Modiwl [cod y modiwl]

Ysgrifennaf i'ch hysbysu'n ffurfiol bod rhai pryderon wedi'u codi ynghylch dilysrwydd eich aseiniad ar gyfer [cod y modiwl] ac yr hoffem ofyn rhai cwestiynau i chi i gadarnhau mai eich gwaith chi eich hun ydyw.  Mae hyn yn golygu bod pryder efallai nad yw rhannau, neu'r cyfan, o'r aseiniad hwn yn waith a wnaed gennych chi ac mae’n bosibl ei fod wedi ei gopïo, ei lên-ladrata, ei brynu neu ei gynhyrchu gan DA. Mae hyn yn ymwneud â'r asesiad modiwl y cyfeirir ato uchod yn unig.

Mae angen i ni gadarnhau beth sydd wedi digwydd, ac wrth gwrs, efallai na fydd sail i’r pryder.  Ar sail ystyriaeth gychwynnol o natur y pryder, bydd panel cyfweld yn cael ei gynnull, yn unol ag adran 11 o'r Rheoliad ar Ymddygiad Academaidd Annerbyniol.  Mae hwn yn gyfle i chi ddangos eich gwybodaeth am y gwaith a darparu unrhyw dystiolaeth ategol cyn y gwneir penderfyniad a ddylid cyfeirio'r achos at banel YAA.  Rydym yn argymell eich bod yn cymryd yr amser i ddarllen y Rheoliad fel bod gennych ddealltwriaeth o'r broses a'r ystod bosibl o ganlyniadau. 

Rwy'n deall bod cael eich cyfeirio at y broses Ymddygiad Academaidd Annerbyniol yn peri pryder i'r rhan fwyaf o fyfyrwyr. Felly, rwy’n eich annog i ofyn am gymorth cyfrinachol gan y Gwasanaeth Lles, nad yw'n datgelu ei waith â’r brifysgol yn ehangach oni bai bod risg diogelu difrifol. Efallai yr hoffech hefyd gysylltu â’r Gwasanaethau i Fyfyrwyr (cynghorydd-myfyrwyr@aber.ac.uk) neu ag Undeb y Myfyrwyr (undeb.cyngor@aber.ac.uk) am ragor o gymorth a chyngor.
 

Bydd y panel yn cyfarfod i ystyried yr achos honedig am [amser] ar [dyddiad] yn [lleoliad os yw wyneb yn wyneb] (anfonir gwahoddiad i gyfarfod atoch cyn bo hir). Mae cyfle i chi fynd i’r cyfarfod hwn, ac i gyflwyno tystiolaeth ysgrifenedig cyn y cyfarfod. Cyflwynwch unrhyw dystiolaeth a dogfennau ategol mewn un e-bost, heb fod yn hwyrach na 48 awr cyn y panel a drefnwyd. Bydd unrhyw dystiolaeth a anfonir ar ôl y dyddiad cau hwn yn dal i gael ei hystyried, ond dim ond ar ôl y cyfarfod.  

Mae croeso i chi hefyd ddod â chynghorydd o Undeb y Myfyrwyr (https://www.umaber.co.uk/cyngor/) i’ch cefnogi.  Os na fyddwch yn bresennol yng nghyfarfod y panel, heb reswm da, bydd yn rhaid i’r cyfarfod fynd rhagddo, a byddwch yn cael gwybod am y penderfyniad yn ysgrifenedig. 
   
Os oes gennych chi unrhyw ymholiadau neu bryderon ynghylch dyddiad/amser y panel neu ddeunydd i’w godi cyn y panel, mae croeso i chi gysylltu â mi.
 
Yn gywir

